## El Circuit Ricardo Tormo obri la temporada 2026 de MotoGP amb els primers entrenaments

*** Els aficionats podran accedir comprant una entrada de només 5 euros en la web oficial del Circuit
* El brasiler Diogo Moreira (Honda) i el turc Toprak Razgatlioglu (Yamaha) principals novetats**

El Circuit Ricardo Tormo celebra el dimarts 18 de novembre el primer entrenament de MotoGP amb la configuració de pilots de la temporada 2026 amb el brasiler Diogo Moreira (Honda) i el turc Toprak Razgatlioglu (Yamaha) com a principals novetats.

A penes dos dies després de la celebració del Gran Premi Motul de la Comunitat Valenciana, el Circuit torna a centrar l’atenció del motociclisme amb l’estrena de la temporada 2026.

Una jornada completa d’assajos en la qual els pilots tindran una oportunitat única de provar les muntures amb les quals competiran des de l’1 de març en l’estrena de MotoGP a Tailàndia.

El test serà el dimarts 18 de novembre amb un horari en pista des de les deu en punt del matí fins a les 17:00 hores. L’estrela del Mundial de Superbike, Toprak Razgatioglu debutarà en MotoGP amb la Yamaha del Pramac Racing; d’altra banda, el brasiler Diogo Moreira que es va proclamar campió del món de Moto2 el diumenge, muntarà l’Honda del LCR Team.

El públic podrà vore l’acció en pista d’esta jornada des de la tribuna boxs. L’entrada tindrà un preu de cinc euros i estan a la venda a través de la pàgina web del Circuit: <https://entradas.circuitvalencia.com/circuitvalencia/events>

Fecha: 17/11/2025